Tööstusliku suhkru kasutustoetus
EESMÄRK
Tööstusliku suhkru kasutustoetuse meetme raames ei maksta taotlejatele otseselt toetust. Skeemis osalemine võimaldab PRIA poolt heakskiidetud töötlejal kasutada kvooti ületavat suhkrut või importsuhkrut selliste toodete tootmiseks, millest suhkrut taastada pole võimalik. Toodete nimekiri, mille tootmiseks saab tööstuslikku suhkrut kasutada, on määratud Euroopa Komisjoni (EÜ) määrusega nr 967/2006. Tööstusliku suhkru importimiseks tuleb töötlejal taotleda impordilitsents, mille alusel kehtivad suhkrule tavapärasest madalamad imporditollimaksud või pole neid üldse. Kvooti ületava suhkru kasutamiseks peavad tootja ja töötleja sõlmima suhkru tarnetingimuste kohta lepingu.
TAOTLUSTE VASTUVÕTMISE AEG JA KOHT
Suhkru kasutustoetuse heakskiitmise taotlusi ja litsentsitaotlusi võetakse vastu aastaringselt PRIA keskuses aadressil:
Põllumajanduse Registrite ja Informatsiooni Amet
Tähe 4
51009 Tartu
Litsentsi on võimalik taotleda ka läbi e-PRIA.
Taotlusi võib esitada samuti elektrooniliselt taotleja poolt digitaalselt allkirjastatuna e-posti aadressil: firstname.lastname@example.org.
LISAINFO JA KONTAKT
PRIA turukorralduse büroo tel.737 7630; 7371380
Fax 7371389 e-post: email@example.com.
|Oluline|
|Seotud valdkondade uudised|
Maaeluminister Tarmo Tamm külastab täna Harjumaal AS Nurmiko lillekasvatust, OÜ Kadarbiku Köögivili köögivilja ja mahlasaaduste tootmist ja AS Sagro köögiviljakasvatust. Ringsõidu lõpus osaleb minister Eesti Aiandusliidu eestvõttel peetaval aiandustootjate ümarlaual.
|Seotud valdkondades avatud taotlusvoorud|
|Liitu infokirja listiga|